Avstriya energetikasi. Avstriya energetika sanoati - Avstriya iqtisodiyotining bir qismi boʻlib, energiya isteʼmoli, energiya konvertatsiyasi va energiya savdosini belgilaydi. Qishloq, oʻrmon xoʻjaligi, atrof-muhit va suv xoʻjaligi federal vazirligi maʼlumotlariga koʻra, Avstriyaning yalpi ichki energiya isteʼmoli 2010-yilda 404,906 GVt soatni tashkil etdi – uning uchdan bir qismi mahalliy ishlab chiqarilgan. Qayta tiklanadigan energiya manbalarining yalpi ichki isteʼmoldagi ulushi 30,8 foizni tashkil etdi. Avstriyaenergiya importiga va xorijdan energiya manbalariga muhtoj davlat hisoblanadi – ayniqsa, ichki yonuv dvigatellari, gaz va neft uchun import qilinadigan yoqilgʻiga nisbatan qaramlik yuqori hisoblanadi. Xalqaro energiya savdosida Avstriya tranzit mamlakat sifatida muhim rol oʻynaydi: Gʻarbiy Yevropaning Yaqin Sharq, Kavkaz mintaqasi va Rossiyadan energiya importining katta qismi mamlakat hududi orqali oʻtadi. Avstriyada 2008-yilda mahalliy tabiiy gaz qazib olish 1,54 milliard kub metrga va neft qazib olish qariyib 862 ming tonnaga yetdi, bu Avstriyaning neftga boʻlgan ehtiyojini 11 foizga, tabiiy gazga boʻlgan ehtiyojni esa 13 foizga qondirish imkonini berdi. Quvvat isteʼmoli. 2010-2011 yillarda Avstriyaning energiya balansi quyidagicha ulushlarga ega boʻldi: neft – 36-37 %, tabiiy gaz – 23-24 %, koʻmir – 9-10 %, yogʻoch – 6-7 %, bioyoqilgʻi – 11-12 %, gidroenergetika – 8 −9 %, boshqa qayta tiklanadigan manbalar esa – taxminan 1,5 % ulushga ega boʻldi. 1970 va 2004 yillar oraligʻida Avstriyaning energiya isteʼmoli deyarli ikki baravar koʻpaydi. Bu davrda tabiiy gaz isteʼmoli 4 barobar, elektr energiyasi isteʼmoli esa qariyb 3 barobar oshdi. Energiya kompaniyalari. Avstriyaning elektr energiyasi bozori bir qator davlat energetika kompaniyalariga juda bogʻliq. Har bir federal shtatning oʻz energetika kompaniyasi mavjud: bu kompaniyalar soʻnggi bir necha yil ichida bir-biri bilan chambarchas bogʻlangan – oʻzaro investitsiyalar doirasida bogʻlangan. Elektr energiyasi bozorida raqobatni nazorat qilish va ragʻbatlantirish maqsadida mamlakatda „E-Control“ maxsus nazorat qiluvchi organ tashkil etilgan. Gidroenergetika. 2021-yilda gidroenergetika quvvati 14 546 MVtni tashkil etdi. Qayta tiklanadigan energiya. 2021-yilda qayta tiklanadigan energiya quvvati 22 014 MVtni tashkil etdi. Biogaz. 2021-yilda biogaz quvvati 165 MVtni tashkil etdi. Bioenergiya. 2021-yilda bioenergiya quvvati 1251 MVtni tashkil etdi. Shamol energiyasi. 2021-yilda shamol energiyasi quvvati 3524 MVtni tashkil etdi. Quyosh energiyasi. 2021-yilda quyosh energiyasi quvvati 2692 MVtni tashkil etdi. Geotermal energiya. 2021-yilda geotermal energiya quvvati 1 MVtni tashkil etdi.